kardosdrur/scandi-wiki huggingface dataset:
Cordell Hull

Cordell Hull (født 2. oktober 1871, død 23. juli 1955) var en amerikansk politiker og udenrigsminister 1933–1944. Han blev tildelt Nobels fredspris i 1945.

Hull fik fornavnet Cordell af sine forældrene, fordi de var stærke i deres tro angående alkoholens skadende effekter på kroppen og sind (Cordial = blandt andet alkoholfri drik)

Eksterne henvisninger 

 Cordell Hull på Nobelprize.org 
 Cordell Hull Museum – Officiel website 
 

Udenrigsministre fra USA
Modtagere af Nobels fredspris
Nobelprismodtagere fra USA
Cai M. Woel

Cai Mogens Woel (28. oktober 1895 på Frederiksberg – 12. juni 1963 i Store Ladager) var en dansk forfatter, litterat og forlægger. Han var fra 1958 æresmedlem af Dansk Forfatterforening.

Cai M. Woel debuterede i 1919 med Kleopatra og andre digte og skrev, redigerede og bidrog siden til henved 300 bøger.

Litteraturpriser og legater 
 1933 Astrid Goldschmidts Legat
 1935 Emma Bærentzens Legat
 1939 Sophus Michaëlis' Legat
 1941 Frøken Suhrs Forfatterlegat
 1948 Ridder af Dannebrogordenen
 1954 Ridder af 1. grad
 1957 Herman Bangs Mindelegat
 1958 Kaptajn H.C. Lundgreens Legat
 1958 Henrik Pontoppidans mindefonds legat
 1960 Det anckerske Legat

Eksterne henvisninger 
 

Digtere fra Danmark
Forlæggere fra Danmark
Personer i Kraks Blå Bog (afdøde)
Personer i Dansk Biografisk Leksikon
Riddere af 1. grad af Dannebrog
Danskere i 1900-tallet
Personer fra Frederiksberg
Selvbiografer fra Danmark
Formænd for Dansk Forfatterforening
Dansksprogede forfattere fra Danmark
Hans Oster

Hans Oster (9. august 1887 i Dresden – 9. april 1945 i koncentrationslejren Flossenbürg) var tysk officer (general) og – med base i Abwehr under admiral Wilhelm Canaris en fremtrædende organisator af modstanden mod Adolf Hitler.

Dagen efter efter det fejlslagne kup 20. juli 1944 mod Hitler blev Hans Oster arresteret og den 8. april 1945 blev han sammen med Canaris og Dietrich Bonhoeffer dømt til døden og dagen efter henrettet ved hængning sammen de to andre.

Personer henrettet ved hængning
20. juli-attentatet
Ofre for Holocaust
Modstandsfolk fra Tyskland
Personer fra Dresden
Ranum

Ranum er en by i det vestlige Himmerland med , og den femtestørste i kommunen. Byen ligger i Region Nordjylland og hører til Vesthimmerlands Kommune.

Få kilometer mod vest ligger Limfjorden og færgestedet Rønbjerg, hvorfra der er færge til Livø. Byen er beliggende i Ranum Sogn.

Ranum er som så mange andre mindre byer ramt af udviklingen. Ranum var engang en handelsby pga. Ranum Seminarium og de mange "seminarister", der boede i byen. Da læreruddannelsen ophørte i 1980'erne ramtes hele byen af tilbagegang. Siden hen kom andre uddannelser til i seminariets bygninger, herunder en pædagoguddannelse, men med et langt mindre antal studerende. Efter år 2004 kom der igen nye aktiviteter til, i form af Ranum Efterskole College. Seminariets tidligere kollegiebygninger huser i dag Asylcenter Ranum.

Ved byen ligger den smukt genoprettede Vilsted Sø med nyopførte shelters og kanohavn.

Kilder 

Byer i Vesthimmerlands Kommune
Byer og bydele med genforeningssten
Virgil Grissom

Virgil Ivan Grissom , også kaldet Virgil "Gus" Grissom (26. april 1926 – 27. januar 1967) var en amerikansk astronaut. Han var en af de såkaldte Mercury Seven udvalgt i 1959 til det amerikanske Mercury-program. Grissom var med i tre forskellige NASA-projekter, hhv. Mercury-programmet, Gemini-programmet og Apollo-programmet selv om han aldrig fløj i det sidste.

Grissom blev kendt fordi lugen til Liberty Bell 7 sprang op, mens kapslen lå i vandet efter landingen. Det indtrængende havvand gjorde Mercury-kapslen for tung til helikopteren og de måtte frigøre den. Liberty Bell 7 sank ned i dybhavet og blev først bjærget fra 4,5 km dybde i 1999. Der var en stor mistanke om at Grissom havde fejlbetjent lugen pga. søsyge, men han blev frifundet af undersøgelseskommissionen.

Grissom døde om bord ved en katastrofal brand på rumfartøjet Apollo 1, under en kommunikationsøvelse på startrampen. Under branden omkom også astronauterne Ed White og Roger Chaffee. Grissom blev tildelt Congressional Space Medal of Honor 30 år efter.

Eksterne henvisninger 
 Virgil Grissom NASA 

Astronauter fra USA
Omkomne ved rumfart
Edam (ost)

Edam, Eidammer eller Ejdammer () er en hollandsk ost, som oprindeligt blev lavet i og omkring byen Edam i Holland. Det er en fast, mild komælksost med relativt lavt fedtindhold. Traditionelt er osten kugleformet med rødt vokslag. Edam er ikke en beskyttet oprindelsesbetegnelse, og der produceres og sælges Edamost mange steder i verden.

Eksterne henvisninger 
 Geographical Indicated Products in The Netherlands 
 FORMAGGIO.IT Noord-Hollandse Edammer 

Oste
Mad fra Holland
Brighton and Hove

Brighton and Hove er en by bestående af de to sammenvoksede nabobyer Brighton og Hove i East Sussex, England. I alt har dobbeltbyen omkring 250.000 indbyggere.

City uden domkirke 
I 2001 gav  Elizabeth 2. af Storbritannien kommunen status som city. De fleste cities har en domkirke. Det har Brighton og Hove ikke. Den nærmeste domkirke ligger i Chichester i West Sussex. 

Brighton
Byer i England
Enhedslige myndigheder i Sydøstengland
Cities i Sydøstengland
East Sussex
Vibeke Peschardt

Vibeke Peschardt (født 2. september 1939 i Hornbæk ved Randers, død 31. august 2012) var en dansk cand.jur. og folketingsmedlem samt kommunalbestyrelsesmedlem i Søllerød og Rudersdal Kommuner, valgt for Det Radikale Venstre.

Hun blev juridisk kandidat fra Københavns Universitet i 1970 og arbejdede som jurist i centraladministrationen, først i Socialministeriet fra 1970-1983 og i Arbejdsministeriet 1983-1994.

Vibeke Peschardt blev kommunalpolitiker i 1986, hvor hun blev medlem af Søllerød Kommunalbestyrelse. Hun blev formand for Teknik- og Miljøudvalget i sin første valgperiode og var bl.a. formand for Holte Fjernvarme. Fra 1984-1994 var hun medlem af Det Radikale Venstres hovedbestyrelse og formand for partiets kommunalpolitiske udvalg fra 1987-1994. Hun var fra 1991 partiets folketingskandidat i Hillerødkredsen (Frederiksborg Amtskreds). 21. september 1994 blev hun valgt til Folketinget, men blev ikke genvalgt ved valget 20. november 2001. Under sin tid i Folketinget var hun bl.a. medlem af Nordisk Råd. Fra 2005 var hun medlem af den nye Rudersdal kommunes kommunalbestyrelse og formand for kommunens miljø- og teknikudvalg. Efter valget i 2009 blev hun menigt kommunalbestyrelsesmedlem.

Kilder og eksterne henvisninger 
 Vibeke Peschardt på radikale.dk
 Vibeke Peschardts biografi på Folketingets hjemmeside
 Gammelt portrætfoto

Eksterne henvisninger 
 

Folketingsmedlemmer i 1990'erne
Folketingsmedlemmer i 2000'erne
Jurister fra Danmark
Tidligere folketingsmedlemmer fra Det Radikale Venstre
Personer fra Randers
Kommunalbestyrelsesmedlemmer fra Det Radikale Venstre
Casimir Wilhelm von Scholten

Casimir Wilhelm von Scholten (1752 – 1810) var guvernør på St. Thomas og St. Jan i to perioder. Første periode varede fra 1800 til den britiske besættelse startede 31. marts 1801 og han blev efterfulgt af briten John Clayton Cowell. Anden periode startede i 1803 og blev også denne gang afsluttet i forbindelse med en britisk besættelse af Dansk Vestindien i 1807.

Casimir Wilhelm von Scholten var gift med Catharina Elisabeth de Moldrup (1764 – 1804) og var far til Peter von Scholten, som blev Dansk Vestindiens generalguvernør og var den ansvarlige for afskaffelsen af slaveriet i Dansk Vestindien.

C.W. von Scholten var medlem af den danske frimurerloge St. Thomas til Enigheden som fandtes på St. Thomas. Han blev selv en kort overgang mester for denne loge. Oprindeligt var han optaget i den engelske loge Peace, Joy and brotherly Love No. 361 i Penryn i Cornwall på England. 

Market Square (Markedspladsen) i den østlige ende af Dronningensgade i Charlotte Amalie på St. Thomas hed oprindelig Casimir Square, opkaldt efter Casimir Wilhelm von Scholten.

Henvisninger 

Dansk Vestindiens guvernører
Riddere af Dannebrog
Casimir Wilhelm von
Frimurere fra Danmark
Officerer fra Danmark
Danskere i 1700-tallet
Danskere i 1800-tallet
Skytsborg

Skytsborg (i dag kendt som Sortskægs borg eller Blackbeard's Castle) er en lille borg bygget i 1679 og ligger i Charlotte Amalie på St. Thomas, De amerikanske jomfruøer. Fortet blev bygget under ledelse af den danske guvernør Jørgen Iversen Dyppel som et vagttårn over byens havn. Skytsborg blev i 1994 optaget på listen over nationale historiske landemærker og er i dag en af fem af disse landemærker på De amerikanske jomfruøer. Fortet går i dag under navnet ’’Blackbeard's Castle’’, men det er ukendt, hvornår borgen fik dette navn.

Skytsborg var sammen med Fort Christian og Schmidtsbjerg en del af Charlotte Amalies vagttårn. Oprindelig havde Fort Christian også et vagttårn, Trygborg, men dette blev revet ned i 1870'erne i forbindelse med renovering af fæstningen. I 1930'erne fik Schmidtsbjerg omfattende opgraderinger, med blandt andet større vinduer. Skytsborg er dermed det eneste bestående vagttårn på St. Thomas og Caribien som har beholdt sit oprindelige udseende.

Referencer

Eksterne links 

 Nominasjonsdokumentet til Skytsborg som nasjonalt historisk landemerke 

Fæstningsanlæg i Dansk Vestindien
Fæstningsanlæg i USA
Concertgebouworkest

Concertgebouworkest eller Koninklijk Concertgebouworkest, er et symfoniorkester, der har til huse i Concertgebouw i Amsterdam. Orkestret er det bedst kendte og mest respekterede symfoniorkester i Holland, og anses generelt som et af verdens fineste orkestre. Orkestret er navngivet efter koncerthallen Concertgebouw. Orkestret royale navn blev givet til orkestret i 1988 af dronning Beatrix af Holland.

Concertgebouw åbnede den 11. april 1888, men orkestret gav ikke sin første koncert i Concertgebouw før 3. november 1888.

Ledere 
 1888-1895 Willem Kes
 1895-1945 Willem Mengelberg 
 1945-1959 Eduard van Beinum
 1961-1963 Bernard Haitink og Eugen Jochum
 1963-1988 Bernard Haitink
 1988-2004 Riccardo Chailly
 2004-2015 Mariss Jansons
 2016-2018 Daniele Gatti
 2018- (ledig)

Referencer

Eksterne link 
 Concertgebouws officielle hjemmeside

Amsterdam
Symfoniorkestre
Henri Konow

Henri Konow (født 7. februar 1862 i København, død 18. januar 1939 smst) var en dansk søofficer, forsvarsminister, udenrigsminister og den sidste generalguvernør i Dansk Vestindien.

Biografi 
Konow startede sin karriere i 1879 som kadet i den danske marine og blev forfremmet til sekondløjtnant efter fire år. Inden 1. verdenskrig opnåede Konow graden kommandørkaptajn og blev chef for den danske krydser Valkyrien. 3. oktober 1916 blev han konstitueret generalguvernør over Dansk Vestindien med ansvar for at overlevere kolonien til USA den 31. marts 1917.

Konow var forsvars- og udenrigsminister i Regeringen Otto Liebe, som regerede under Påskekrisen (30. marts 1920 – 5. april 1920).

I 1923 blev Konow forfremmet til viceadmiral. Han gik af med pension 7. februar 1927.

Giftede sig med Jacobine Cathrine Margrethe Worsaae i Holmens Kirke den 21. oktober 1892. Sammen fik de døtrene Ida Marie Ingeborg Raben-Levetzau, Thyra Lili Konow og Caroline Lili Alvilda Nini Worsaee.

Ordener, dekorationer og udmærkelser 
 28. oktober 1895 – Ridder af Dannebrogsordenen
 3. juni 1911 – Dannebrogsmændenes Hæderstegn
 24. januar 1917 – Kommandør af anden grad af Dannebrogsordenen
 29. januar 1922 – Kommandør af første grad af Dannebrogsordenen
 2. april 1925 – Storkors af Dannebrogsordenen

Eksterne henvisninger 
 

 Navalhistory.dk: Biografi

Dansk Vestindiens guvernører
Forsvarsministre fra Danmark
Udenrigsministre fra Danmark
Admiraler fra Danmark
Personer fra København
Danskere i 1800-tallet
Danskere i 1900-tallet
Storkors af Dannebrog
Personer i Kraks Blå Bog (afdøde)
Personer i Dansk Biografisk Leksikon
Vieques

Vieques er en ø og en kommune tilhørende Puerto Rico i Caribien. Vieques ligger 13 km øst for hovedøen og er 34 km lang og 6 km bred. I år 2000 fandtes 9.106 indbyggere.

Øen blev sammen med resten af Puerto Rico amerikansk i 1898 efter Spaniens nederlag i Den spansk-amerikanske krig.

Puerto Rico
Dogme2000

Dogme 2000 er et miljøsamarbejde mellem kommuner, kommunerne vil gøre en ekstra indsats for at beskytte og forbedre miljøet og arbejder langsigtet med at udvikle et bæredygtigt lokalsamfund.

Samarbejdet bygger på tre dogmer:

 Menneskers påvirkninger af miljøet skal måles 
 Der skal udarbejdes en plan for forbedring af miljøet: Agenda 21 
 Miljøarbejdet skal forankres lokalt

Projektet startede i 2000 med Albertslund, Ballerup og Københavns kommuner, senere har Fredericia, Herning, Kolding og Malmø tilsluttet sig.

Ekstern henvisning 
 Dogme2000.dk – Forside 

Miljø og samfund
Politik
Bæredygtighed
Saint Kitts

Saint Kitts er en ø i det caribiske hav. Øen udgør sammen med øen Nevis landet Saint Kitts og Nevis.

Indbyggertallet på Saint Kitts er 35.000, og arealet er 168 km². Øen ligger ca. 2.100 km sydøst for Florida.

Den største by på Saint Kitts er Basseterre, som også er hovedstaden i landet.

Historien som sukkerproducent baseret på slaveri under engelsk herredømme gør at flertallet på øen har afrikansk oprindelse.

Saint Kitts og Nevis
Caribiske øer
Afrikansk

Afrikansk har flere betydninger

 Afrika – et kontinent
 Afrikaans – et nederlandskbeslægtet sprog som tales i Sydafrika
Basseterre

Basseterre er hovedstaden på Saint Kitts og Nevis i de Små Antiller. Basseterre ligger på sydkysten af øen Saint Kitts og har  indbyggere. Det betyder at næsten halvdelen af landets befolkning bor i hovedstaden. Byen er landets handelscentrum. Den har nogle raffinaderier for sukker.

Byen blev grundlagt af franskmændene i 1627.

Referencer

Eksterne henvisninger 

Hovedstæder i Nordamerika
Tan Son Nhat Lufthavn

Tan Son Nhat Lufthavn (,  (IATA: SGN, ICAO: VVTS) er en lufthavn beliggende nordøst for Ho Chi Minh-byen, Vietnam.
Dette er den største lufthavn i Vietnam. I 2011 tjente den 16.5 millioner passagerer. Denne lufthavn tjener 70% internationale ankomster i vietnamesisk lufthavne.

Terminal 1 (indenrigs) 
 Pacific Airlines (Danang, Hai Phong, Hanoi, Hue, Nha Trang, Vinh)
 Vietnam Airlines (Buon Ma Thuot, Can Tho, Chu Lai, Da Lat, Danang, Dong Hoi, Hai Phong, Hanoi, Hue, Nha Trang, Phu Quoc, Pleiku, Qui Nhon, Tuy Hoa, Vinh)
 Vietnam Air Service Company (Ca Mau, Con Dao, Da Nang, Rach Gia, Chu Lai, Tuy Hoa, Qui Nhon)

Terminal 2 
 AirAsia (Kuala Lumpur)
 Thai AirAsia (Bangkok-Suvarnabhumi)
 Air China (Beijing, Nanning)
 Air France (Bangkok-Suvarnabhumi, Paris-Charles de Gaulle)
 All Nippon Airways (Tokyo-Narita)
 Asiana Airlines (Seoul-Incheon)
 Bangkok Airways (Bangkok-Suvarnabhumi)
 Cathay Pacific (Hong Kong)
 Cebu Pacific (Manila)
 China Airlines (Taipei-Taiwan Taoyuan)
 Mandarin Airlines (Taichung)
 China Eastern Airlines (Shanghai-Pudong)
 China Southern Airlines (Guangzhou)
 EVA Air (Taipei-Taiwan Taoyuan)
 Uni Air (Kaohsiung)
 Finnair (Helsinki) [seasonal]
 Garuda Indonesia (Jakarta, Singapore)
 Hong Kong Airlines (Hong Kong)
 Japan Airlines (Tokyo-Narita)
 Jetstar Asia Airways (Singapore)
 KLM (Amsterdam)
 Korean Air (Busan, Seoul-Incheon)
 Lion Air (Jakarta, Singapore)
 Lufthansa (Bangkok-Suvarnabhumi, Frankfurt)
 Malaysia Airlines (Kuala Lumpur)
 Nokair (Bangkok-Don Mueang)
 Pacific Airlines (Bangkok-Suvarnabhumi, Singapore)
 Philippine Airlines (Manila)
 Qantas
 Jetstar Airways (Sydney)
 Qatar Airways (Doha)
 Royal Brunei Airlines (Bandar Seri Begawan)
 Royal Khmer Airlines (Siem Reap)
 Shanghai Airlines (Shanghai-Pudong)
 Shenzhen Airlines (Shenzhen)
 Singapore Airlines (Singapore)
 Thai Airways International (Bangkok-Suvarnabhumi)
 Tiger Airways (Singapore)
 Turkish Airlines (Istanbul)
 United Airlines (Hong Kong, Los Angeles)
 Vietnam Airlines (Bangkok-Suvarnabhumi, Beijing, Busan, Frankfurt, Fukuoka, Guangzhou, Hong Kong, Kaohsiung, Kuala Lumpur, Melbourne, Moscow-Domodedovo, Osaka-Kansai, Paris-Charles de Gaulle, Phnom Penh, Seoul-Incheon, Siem Reap, Singapore, Sydney, Taipei-Taiwan Taoyuan, Tokyo-Narita, Vientiane)
 Viva Macau (Macau)

Fragtselskaber 
 Cargoitalia (Dubai, Hong Kong)
 Cargolux (Luxembourg)
 China Airlines Cargo (Taipei-Taiwan Taoyuan)
 EVA Air Cargo (Taipei-Taiwan Taoyuan)
 Korean Air Cargo (Seoul-Incheon)
 Shanghai Airlines Cargo (Shanghai-Pudong)

Lufthavne i Vietnam
Ho Chi Minh-byen
John Hay

John Milton Hay (født 8. oktober 1838 i Salem i Indiana i USA, død 1. juli 1905 i Newbury i New Hampshire) var en amerikansk republikansk politiker.

Han blev født i Indiana og voksede op i Warsaw i Illinois. Han studerede ved Brown University og som 22 år gammel blev han privatsekretær for Abraham Lincoln. Han delte rum med en anden sekretær, John George Nicolay, i Det hvide hus' anden etage. Han var tilstede da præsident Lincoln døde efter at have blevet skudt i Washington, D.C. Hay og Nicolay skrev sammen en tibinds biografi om Abraham Lincolns liv, Abraham Lincoln: a History.

Han var USA's ambassadør til Storbritannien 1897-1898 og derefter USA's udenrigsminister frem til sin død i 1905.

Eksterne henvisninger 

Udenrigsministre fra USA

Amerikanere i 1800-tallet
Amerikanere i 1900-tallet
Robert Lansing

Robert Lansing (født 17. oktober 1864 i Watertown i New York i USA, død 30. oktober 1928 i New York) var en amerikansk demokratisk politiker og advokat.

Han blev udeksamineret i 1886 fra Amherst College og startede i 1889 sin karriere som advokat i advokatbureauet Lansing & Lansing i Watertown. Han blev en kendt ekspert i international lov. Han bistod USA i 1903 i tribunalet som fastslog Alaskas grænser.

Lansing var USA's udenrigsminister under præsident Woodrow Wilson i perioden 1915-1920. Han forhandlede på vegne af USA i 1917 Lansing-Ishii-overenskomsten med Japan og overtagelsen af Dansk Vestindien samme år.

Udenrigsministre fra USA
Personer fra New York
Cabin Fever (Lost)

"Cabin Fever" er afsnit elleve af fjerde sæson af den amerikanske tv-serie Lost, og hele seriens 80. afsnit. Det blev sendt 8. maj på American Broadcasting Company i USA og CTV i Canada. Manuskriptet er udformet Elizabeth Sarnoff og Kyle Pennington, mens instruktionen er håndteret af Paul Edwards. Afsnittet blev skrevet samtidig med "The Shape of Things to Come" og "Something Nice Back Home".

Om bord på fragtskibet Kahana resulterer en magtkamp i lægen og kaptajnens død, og ikke lang tid efter Sayid Jarrah (Naveen Andrews) har forladt skibet i en zodiac, tvinges Frank Lapidus (Jeff Fahey) til at flyve Martin Keamy (Kevin Durand) og hans tropper tilbage til øen. John Locke (Terry O'Quinn) kommer på sporet af Jacobs hytte, og får kastet lys over hans talsmand og dennes midlertidige følgesvend.

Synopsis

På øen 
Locke fortæller om udrensningen.

Flashback 
John fødes seks måneder for tidligt til Emily Locke, og modstår adskillige sygedomme kun et fåtal af spædbørn ville overleve. Moderen har i lang tid efter fødslen ikke adgang til at holde sin nyfødte, og den dag hun første gang tilbydes det, får hun kolde fødder og løber sin vej. Emilys mor beder om information om adoption og opdager Richard Alpert (Nestor Carbonell) observere dem. Locke flytter ind hos en plejefamilie, hvor han som ganske ung opsøges af Alpert, der snakker om en skole for specielle, udvalgte børn. Alpert opdager en tegning Locke har lavet af monsteret, hvorefter han placerer en serie genstande foran den unge John, og beder ham udvælge de ting der er hans. Da Locke griber ud efter kniven, forlader Richard skuffet huset, med ord om at John endnu ikke er klar til deres skole.

I sine teenageår lider Locke under mobning i skolen, og da en lærer tilbyder ham et "science camp"-ophold hos Mittelos Laboratories, påstår John at han ikke er en videnskabsmand, men en sportsinteresseret. Mange år herefter – da man følger Locke under genoptræningen fra sin knuste rygsøjle – overtager Matthew Abbadon (Lance Reddick), og fortæller Locke at han bør tro på mirakler, og at han skal tilmelde sig en udflugt, der vil ændre ham og hans selvopfattelse for altid.

Produktion 
Tilbagevende gæstestjerne Nestor Carbonell har tidligere optrådt i syv afsnit af Lost som Richard Alpert and mysterierne om hans figur der ikke forældes rejste mange diskussioner på fancommunities på internettet. Carbonell blev casted til Columbia Broadcasting Systems nye tv-serie Cane. Forfatterne ændrede deres originale udkast til historien i tredje sæson af hensyn til Carbonells potentielle fravær. Cane blev aflyst under Writers Guild of America-strejken i 2007 og 2008 hvilket frigjorde Carbonell fra hans kontrakt med CBS – noget Carlton Cuse omtaler som en uforudset fordel ved strejken, da Carbonell så kan vende tilbage til Lost.

Fodnoter

Eksterne henvisninger 
 American Broadcasting Company
 

Afsnit af Lost (sæson 4)
Altonaer Museum

Altonaer Museum er et kunstmuseum i bydelen Altona i Hamborg, Tyskland. Altonaer Museum er et af de største regionale kunstmuseer i Tyskland og blev etableret i 1863, mens Altona tilhørte Danmark. Museet har en samling på over 300.000 objekter knyttet til Nordtysklands kulturhistorie.

Eksterne henvisninger 

 altonaermuseum.de  

Kunstmuseer i Tyskland
Bygninger, konstruktioner og anlæg i Hamborg
Trunk Bay

Trunk Bay er en strand på øen St. Jan, som er en del af De amerikanske jomfruøer i Vestindien. Stranden har i højsæsonen ca. 1.000 besøgende dagligt og er den eneste nationalparkstrand på øen som kræver entré. Stranden blev i 1958, som store dele af St. Jan, solgt til den amerikanske forretningsmand Laurance Rockefeller.

Eksterne henvisninger 

Strande i USA
De amerikanske jomfruøer
Spanish Town

Spanish Town er Jamaicas næststørste by og var hovedstad frem til 1872. Spanish Town har 148.845 indbyggere.

Den spanske bosætning Villa de la Vega blev grundlagt af guvernør Francisco de Garay i 1534 som hovedstad for kolonien. Senere blev byen også kaldt Santiago de la Vega og St. Jago de la Vega. Byen ændrede navn til Spanish Town efter Storbritanniens erobring af Jamaica i 1655. Siden byen fik store skader i forbindelse med erobringen, blev Port Royal den uofficielle hovedstad. Men i 1692 blev store dele af Port Royal ødelagt af et jordskælv og Spanish Town blev herefter øens hovedstad.

Spanish Town var hovedstad frem til 1872, da hovedstaden blev flyttet til Kingston. 

Byer i Jamaica
Condé Nast Traveler

Condé Nast Traveler er et amerikansk tidsskrift som udgives af Condé Nast Publications. Tidsskriftet blev startet i 1987 og specialiserer sig på reportager om luksusrejser, bedømmelser af luksushoteller, produkter og tjenester. Tidsskriftet har også en del afsat til forretningsrejsende.
Det har vundet 25 National Magazine Awards.

I 2013 havde de et oplag på 813.262,

Referencer

Eksterne links 
 Tidsskriftets hjemmeside 

Tidsskrifter fra USA
Etableret i 1987
Foreningen De Danske Atlanterhavsøer

Foreningen De Danske Atlanterhavsøer var en dansk interesseforening som forsøgte at styrke sammenholdet mellem indbyggerne i det danske rige. Foreningen blev stiftet i 1902, i en tid hvor der blev diskuteret om Danmark skulle sælge Dansk Vestindien til USA.

Initiativstagerne til foreningen var modstandere af at sælge dele af det danske rige og dets befolkning, og flere pengestærke københavnere støttede op om foreningen. Blandt andet blev der etableret et plantageselskab som købte uvirksomme plantager. Foreningen fik også støtte fra Prinsesse Marie af Orleans, som sammen med sin mand prins Valdemar af Danmark havde besøgt Dansk Vestindien og faldt for øernes charme. 

Flertallet i befolkningen mente derimod at man havde lidt til fælles med befolkningen i Dansk Vestindien, og så derfor på et eventuelt salg som uproblematisk. Mange i Danmark var også forkæmpere for slaveriets afskaffelse og så på plantageejerne i Dansk Vestindien som mennesker som kun tænkte på penge og et liv i luksus. 

Hovedeksistensgrundlaget til foreningen forsvandt da Dansk Vestindien blev solgt til USA for 25 millioner dollar i 1917. Foreningen gennemgik dermed en større omstrukturering i 1919 som medførte en udvidelse af interesseområderne og navnet blev ændret til Dansk Samvirke. .

Foreningen udgav månedstidsskriftet Atlanten.

Referencer 

Organisationer fra Danmark
Dansk Vestindien